cyanic-selkie/wikianc huggingface dataset:
Λούις Κόμφορτ Τίφανι
Βιογραφία
Ο Λούις Τίφανι γεννήθηκε στην Αμερική στις 18 Φεβρουαρίου του 1848, και πέθανε στις 17 Ιανουαρίου του 1933. Αργότερα αποδείχτηκε πως έγινε πρωτεργάτης του κινήματος Αρ Νουβό στην Αμερική εμπνευσμένος κυρίως από τον Galle, ο οποίος θα γινόταν διάσημος αργότερα.Ο Louis Comfort Tiffany ήταν γιος της Harriet Olivia Avery Young και του Charles Comfort Tiffany ,ο οποίος ήταν ο πλουσιότερος και διασημότερος κοσμηματοπώλης εκείνης της εποχής και είχε ιδρύσει και την εταιρεία ”Tiffany and Young” στη Νέα Υόρκη το 1837. Πήγε στο σχολείο Eagleswood Military academy, New Jersey. Μέχρι ο Louis να γίνει 20 χρονών το όνομα ήταν συνώνυμο με την πολυτέλεια καθώς η επιχείρηση αναγνωρίστηκε ως μια από τις καλύτερες της Αμερικής όσον αφορά τα κοσμήματα και τα ασημικά. Παντρεύτηκε την Mary Woodbridge Goddard και έκαναν μαζί τέσσερα παιδιά. Μετά το θάνατο της πρώτης γυναίκας του παντρεύτηκε το Νοέμβριο του την Louise Wakeman Knox. Το κατάστημα έγινε γνωστό αργότερα από τον Truman Capote στο μυθιστόρημα “Breakfast at Tiffany’s” και καθώς εκείνη την εποχή τα διαμάντια ήταν ο καλύτερος φίλος των κοριτσιών υπήρχε μόνο ένα μέρος για να τα αγοράσει κανείς. Στην αρχή ο Louis ήταν απρόθυμος να ακολουθήσει τα βήματα του πατέρα του παρόλο που η εταιρεία ήταν πολύ επιτυχημένη. Το πρωταρχικό του πάθος ήταν για την τέχνη, ιδιαίτερα για τη ζωγραφική και σαν μαθητής του George Innes είχε αναπτύξει ένα ρομαντικό ύφος στη ζωγραφική του. Είχε σπουδάσει ζωγραφική στο Παρίσι με καθηγητή του τον Λεόν Μπειγί. Κατά τη διάρκεια της παραμονής του στο Παρίσι το 1869 εκμεταλλεύτηκε την ευκαιρία να επισκεφθεί την Ισπανία και τη Βόρεια Αφρική όπου εντυπωσιάστηκε πολύ από την ισλαμική τέχνη και γνώρισε σε βάθος την παράδοση και την ιστορία αυτών των διαφορετικών πολιτισμών. Επηρεάστηκε έντονα από την τέχνη της Ιαπωνίας, η οποία εισαγόταν τώρα στην Ευρώπη. Μετά την επιστροφή του στη Νέα Υόρκη μπήκε στην επιχείρηση του πατέρα του ξεκινώντας να σχεδιάζει αρχικά βιτρώ για εκκλησίες και για αριστοκρατικά σπίτια καθώς και λάμπες και φωτιστικά.
Το 1885 ίδρυσε εργοστάσιο γυαλιού στη Corona, Long Island, στη Νέα Υόρκη στην οποία συνέχισε να παράγει πράγματα από γυαλί μέχρι το 1928. Η επιτυχία που ακολούθησε οφειλόταν στις καλλιτεχνικές του ικανότητες και στην τεχνική επιδεξιότητα του συνεργάτη του Artur. J. Nash. Ο Tiffany δεν ήταν τεχνίτης του γυαλιού αλλά σχεδιαστής των έργων και επόπτης της παραγωγής μέσω του μεγάλου και ειδικευόμενου προσωπικού του. Κατά τη διάρκεια αυτής της περιόδου γνωρίστηκε με τον Siegfried Bing, του οποίου η επιχείρηση έγινε αργότερα το μέσο για τις Ευρωπαϊκές εξαγωγές του. Η επιτυχία του καθιερώθηκε και γνωστοποιήθηκε στην παγκόσμια έκθεση στο Σικάγο το 1893 και στην Έκθεση του Παρισιού το 1900. Μετά από διάφορες αλλαγές ονομάτων της επιχείρησης του αποσύρθηκε το 1919 από την ενεργό συμμετοχή. Η πρώτη επαφή του Tiffany με το γυαλί ήταν μετά την επιστροφή του από το Παρίσι το 1879, όπου και σχημάτισε με τον Samuel Colman και τον Candace Wheeler την γνωστή εταιρεία “ Louis C.Tiffany and Associated Artists”.
Η ακατάπαυστη ενασχόληση του με τέχνη του γυαλιού και τις τεχνικές στην υαλουργία τελικά διέλυσε τη συνεργασία του με τους προαναφερθέντες και το 1885 ίδρυσε την “Tiffany Glass Company”, η οποία είχε ως κύριο αντικείμενο τα βιτρώ. Το 1892 έφυγε από το Μπρούκλιν για να ιδρύσει το studio του στη Corona και από το 1894 επρόκειτο να γίνει γνωστός ως “Tiffany Glass and Decorating Co”, όπου παρήγαγε φυσητά και διακοσμητικά έργα από γυαλί. Αυτή ήταν η περίοδος εξέλιξης και ανάπτυξης για τον Tiffany με την εισαγωγή πολλών νέων τεχνικών και στυλ στα έργα του.Είχε πολλούς καλλιτεχνικούς στόχους και αναφέρεται ότι σε πολλές περιπτώσεις έπρεπε να συμβιβαστεί διότι μόνο ένα μικρό ποσοστό κομματιών από τα πειράματα που έκανε μπορούσε να χρησιμοποιηθεί. Ως σύνθεση μορφής και διακόσμησης πολλά από αυτά είναι τέλεια παραδείγματα της Art Nouveau, όπως τα κομψότατα βάζα του με τη μορφή λουλουδιών και ειδικά εκείνα με τις μανώλιες. Το 1898 ο Tiffany ιδρύει με το Nash την εταιρεία “Stourbridge Glass Co.” αλλά το 1902 το όνομα αλλάζει πάλι με το όνομα “Tiffany Furnaces Inc.”. To 1919 ο Τίφανι και ο Nash αποσύρθηκαν από την ενεργό συμμετοχή και η επιχείρηση χωρίστηκε στα δύο. Τελικά το 1928 ο Tiffany απέσυρε την οικονομική του υποστήριξη και τη χρήση του ονόματος του από την “Tiffany Furnaces Inc.” και ο Nash έκανε δικιά του επιχείρηση, η οποία συνέχισε μέχρι να κλείσει το 1931.Εκτός από τα πολύ ξεχωριστά βάζα του ο Tiffany έγινε γνωστός και για τις επιτραπέζιες λάμπες και τα κρεμαστά φωτιστικά του που έχουν μέχρι και σήμερα υψηλές τιμές όταν εμφανίζονται σε δημοπρασίες. Πέθανε στις 17 Ιανουαρίου του 1933 και θάφτηκε στο Μπρούκλιν τη Νέας Υόρκης.
Έργο
Ο Τίφανι ήταν ιδιαίτερα επηρεασμένος από τα ισλαμικά μοτίβα και από τις φόρμες που παρατηρούσε στη φύση και στο περιβάλλον γύρω του και αυτό έκανε τα έργα του με ξεχωριστά χαρακτηριστικά. Ο ίδιος πίστευε πως τα προϊόντα, που διαθέτουν αισθητική ομορφιά και πρωτοτυπία μένουν ανεπηρέαστα από τις αλλαγές της μόδας. Ένα μεγάλο μέρος των έργων του ήταν και οι λάμπες που εκείνη την εποχή είχαν μεγάλη ζήτηση. Οι λάμπες που σχεδίαζε είχαν πολύ συχνά μορφή λουλουδιών και άλλων φυτών και είχαν ιδιαίτερα έντονα χρώματα. Ήταν κατασκευασμένες από επεξεργασμένο γυαλί και πολλές φορές παρατηρείται να έχουν επάνω τους βιτρώ με διάφορα χρώματα. Ο Τίφανι πίστευε πως η φύση είναι πάντα όμορφη και γι’ αυτό ήθελε να τη μιμηθεί μέσα από τα σχέδια του. Προσπάθησε να φέρει την ομορφιά της μέσα στο σπίτι σχεδιάζοντας αντικείμενα που είχαν τη μορφή στοιχείων της φύσης. Το πιθανότατα πιο όμορφο έργο του ήταν η γνωστή λάμπα τραπεζιού με το όνομα Lotus (1900 -1906), η οποία πουλήθηκε το 1906 για 750 δολάρια. Είναι γνωστό για τις τρεις διαστάσεις που το χαρακτηρίζουν. Αρχικά έχει ένα δαχτυλίδι που μοιάζει με ομπρέλα και είναι στολισμένο με μπουμπούκια λουλουδιών. Στο επάνω μέρος της λάμπας υπάρχουν λουλούδια Lotus από όπου και βγαίνει το φως της λάμπας.
Γύρω στο 1904 σχεδίασε και την πασίγνωστη λάμπα με το όνομα Wistaria ,η οποία ήταν φτιαγμένη από γυαλί σε διάφορα χρώματα .Άλλα γνωστά έργα του είναι η Magnolia (1905), Snowball(1905), Dragonfly (1906), Favrile Fabrique (1913) κ.τ.λ. Ο Λούις Τίφανι πίστευε πως η τέχνη συμβολίζει την ομορφιά των ιδεών και τα ορατά πράγματα από τα οποία δημιουργείται κάτι συγκεκριμένο και κάτι που παραμένει αναλλοίωτο. Ασχολήθηκε επίσης με την εσωτερική διακόσμηση αριστοκρατικών κατοικιών και εκκλησιών. Κλήθηκε μάλιστα και υπεύθυνος να επαναδιακοσμήσει μερικά από τα δωμάτια του Λευκού Οίκου.Κατά το σχεδιασμό και την παραγωγή των βιτρώ χρησιμοποιούσε γυαλί τύπου οπαλίνας και ένα νέο τύπο γυαλιού που εφηύρε ο ίδιος και που αργότερα έγινε χαρακτηριστικό γνώρισμα όλου του έργου του. Ο ιδιάζων τύπος γυαλιού που χρησιμοποιούσε για την κατασκευή μικρότερων αντικειμένων ήταν ελαφρύς, κομψός και λεπτός με χρώματα που ανακλούν το ηλιακό φως. Σ'αυτή του την καινοτομία, η οποία είχε ένα αμερικάνικο ύφος, βρέθηκε αντιμέτωπος ο σχεδιαστής γυαλιού και καλλιτέχνης John La Farge. Και οι δύο γνωστοί σχεδιαστές είχαν μάθει τη τέχνη τους μαζί στο Μπρούκλιν στη δεκαετία του 1870.
Κατά τα ταξίδια τα οποία έκανε παρατήρησε ότι τα δοχεία που έμεναν θαμμένα επί αιώνες μέσα στην άμμο είχαν κάτι το ξεχωριστό και είχαν αποσυντεθεί κατά έναν όμορφο τρόπο διότι τα μεταλλικά οξείδια του χώματος του είχαν προσδώσει μια ιδιαίτερη ποιότητα. Αυτό το τύπο γυαλιού ήθελε να μιμηθεί και μετά από πολλούς πειραματισμούς κατάφερε να παράγει το Favrile που ήταν ένα είδος ιριδίζοντος γυαλιού. Το τελικό στάδιο παραγωγής του γυαλιού αυτού πραγματοποιούνταν με την πρόσμιξη επτά διαφορετικών χρωμάτων στο ίδιο δοχείο. Οι τεχνίτες παρήγαγαν ένα πολύχρωμο υλικό του οποίου η λαμπερή επιφάνεια ανακλούσε και απορροφούσε όλα τα χρώματα του γύρω χώρου.
Προσωπική ζωή
Ο Τίφανι παντρεύτηκε την Mary Woodbridge Goddard (c1850-1884) στις 15 Μαΐου 1872 στο Νόργουιτς του Κονέκτικατ και απέκτησαν τέσσερα παιδιά:
Μετά τον θάνατο της γυναίκας του, παντρεύτηκε την Louise Wakeman Knox (1851–1904) στις 9 Νοεμβρίου 1886 και απέκτησαν τέσσερα παιδιά :
Σύλλογοι
Source:
Βραβεία και τιμές
Source:
Παραπομπές
Σημειώσεις
Πηγές
Περαιτέρω μελέτη
Εξωτερικοί σύνδεσμοι
Κατηγορία:Αμερικανοί καλλιτέχνες Κατηγορία:Σχεδιαστές κοσμημάτων
Νοητός
Ο Νοητός ήταν Μικρασιάτης μοναρχιανικός θεολόγος του 2ου αιώνα. Θεωρείται ως ένας από τους κυριότερους εκπροσώπους του πατροπασχιτισμού.
Βιογραφία
Δεν είναι γνωστό πότε ακριβώς γεννήθηκε και πότε πέθανε, σύμφωνα όμως με τις πηγές γεννήθηκε στη Σμύρνη οπού και έζησε κατά τον 2ο αιώνα μ.Χ. Κατά μια εκδοχή φαίνεται να ήταν ιερέας.
Όταν εμφάνισε μοναρχιανικές αντιλήψεις κλήθηκε από τους πρεσβύτερους της εκκλησίας της Σμύρνης για συζήτηση κατά την οποία λοιδορήθηκε και χαρακτηρίστηκε ως «Ανόητος». Έπειτα από αυτό, ο Νοητός δημιούργησε δική του ιδιαίτερη θρησκευτική ομάδα και παρομοίασε τον εαυτό του με τον Μωυσή και τον αδελφό του με τον Ααρών, με επακόλουθο τη νέα κλήση του και τον αφορισμό του.
Για την περαιτέρω προσωπική του πορεία τίποτα δεν είναι γνωστό. Αν και υπάρχει η πεποίθηση ότι αργότερα μετέβη στη Ρώμη για να διαδώσει τη διδασκαλία του, αυτό δεν είναι επιβεβαιωμένο.
Διδασκαλία
Σύμφωνα με τη διδασκαλία του Νοητού, ο Θεός, Πατήρ και Δημιουργός είναι ένας και αυτός. Δημιουργώντας τα πάντα, παρέμενε αφανής όποτε ήθελε, άλλοτε ήταν ορατός και άλλοτε αόρατος, άλλοτε ήταν αγέννητος και άλλοτε «γεννητός» και άλλοτε από αθάνατος γινόταν θνητός. Κατά τον Νοητό, ο Θεός είναι ο «γεννηθείς» και ο «παθών» και ο Υιός δεν ήταν παρά ένας τρόπος φανέρωσης του Πατέρα στον κόσμο.
Η διδασκαλία του Νοητού ήταν μια εκτενέστερη και πιο εμπεριστατωμένη εκδοχή της αντίστοιχης διδασκαλίας του Πραξέα. Γνώρισε μάλιστα ευρεία απήχηση στη Δύση, στην οποία μεταφέρθηκε μέσω των μαθητών του Νοητού και απετέλεσε τη βάση για τη διαμόρφωση του μοναρχιανικού δόγματος και του Σαβελλιανισμού.
Τη διδασκαλία του Νοητού, καταπολέμησε ο Ιππόλυτος Ρώμης μέσω του έργου του «Εις την αίρεσιν του Νοητού».
Παραπομπές
Νοητός Νοητός
Rude Awakening
Το Rude Awakening είναι ζωντανά ηχογραφημένο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε σε μορφή διπλού CD και DVD τον Μάρτιο του 2002 μέσω της "Sanctuary Records".
Τα τραγούδια προέρχονται από δύο εμφανίσεις του συγκροτήματος, το Νοέμβριο του 2001, στην Τούσον και το Φοίνιξ της Αριζόνα.
Το εξώφυλλο του δίσκου σχεδιάστηκε από τον Στορμ Θόργκερσον και τον Πίτερ Κάρζον και είναι το μοναδικό στη δισκογραφία των Megadeth το οποίο δεν περιέχει το λογότυπο τους.
Ένα μήνα μετά την κυκλοφορία του άλμπουμ το συγκρότημα διαλύθηκε λόγω τραυματισμού σε νεύρο του χεριού του Ντέιβ Μαστέιν, που είχε ως αποτέλεσμα να μην μπορεί να παίξει κιθάρα.
Τραγούδια
CD 1
1. Dread and the Fugitive Mind (Mustaine) - 4:12
2. Kill the King (Mustaine) - 3:51
3. Wake Up Dead (Mustaine) - 3:26
4. In My Darkest Hour (Mustaine, Ellefson) - 5:28
5. Angry Again (Mustaine) - 3:22
6. She-Wolf (Mustaine) - 8:17
7. Reckoning Day (Mustaine, Ellefson, Friedman) - 4:24
8. Devil's Island (Mustaine) - 5:06
9. Train of Consequences (Mustaine) - 4:30
10. À Tout le Monde (Mustaine) - 4:49
11. Burning Bridges (Mustaine) - 4:56
12. Hangar 18 (Mustaine) - 4:45
13. Return to Hangar (Mustaine) - 3:54
14. Hook in Mouth (Mustaine, Ellefson) - 4:40
15. Almost Honest (Mustaine, Friedman) - 3:57
16. 1000 Times Goodbye (Mustaine) - 6:14
17. The Mechanix (Mustaine) - 4:36
18. Tornado of Souls (Mustaine, Ellefson) - 5:47
19. Ashes in your Mouth (Mustaine, Ellefson, Friedman, Menza) - 6:04
20. Sweating Bullets (Mustaine) - 4:38
21. Trust (Mustaine, Friedman) - 6:46
22. Symphony of Destruction (Mustaine) - 4:50
23. Peace Sells (Mustaine) - 5:22
24. Holy Wars (Mustaine) - 8:51
Θέσεις τσαρτ
Rude Awakening (άλμπουμ)
Επίσημη κυκλοφορία: 19 Μαρτίου 2002
Τα μέλη του συγκροτήματος
Το "Rude Awakening" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 2002
Love in Sadness
Βιογραφία
Το ελληνικό συγκρότημα Love In Sadness σχηματίστηκε το 1989 στην Αθήνα. Ξεκίνησαν ως τρίο, με τους Αριστομένη Τσουκαντά (φωνή, κιθάρα, πλήκτρα), Στέλιο Τσουκαντά (μπάσο) και Γιάννη Γεωργιάδη (κιθάρα), για να προστεθεί, την άνοιξη του 2000, ο Χρήστος Διακουμής (ντραμς).
Το σχήμα υπήρξε από τα ελάχιστα του χώρου που αρνήθηκε συνειδητά να δώσει κάποιο live στο ξεκίνημα του για ενα μεγάλο χρονικό διάστημα, αφού είχε ως κύριο μέλημα του να τελειοποιήσει πρώτα τον ήχο του και ύστερα να δρομολογήσει την έξοδο του στο απαιτητικό πλέον κοινό. Κινούνται στο χώρο του ελληνόφωνου rock. Τα μέλη των LinS έχουν επίσης συμμετοχή και σε διάφορα άλλα ελληνικά groups, όπως οι Magic de Spell, Motivo 4, Evnous, Ρόδες.
Το 1992 πρωτοεμφανίστηκαν στη δισκογραφία συμμετέχοντας στη συλλογή "Fragnenta IV" με το τραγούδι "Promised Land". Ντεμπούτο άλμπουμ τους ήταν το "Απλές Ιστορίες" (1993), που κυκλοφόρησε για λογαριασμό της εταιρείας Έβδομη Διάσταση, σε παραγωγή των Νίκου Πατρελάκη και Τέρη Σιγανού. Το Σεπτέμβριο του 1994 εκπροσώπησαν την Ελλάδα στο Διεθνές Φεστιβάλ BAM στη Βαρκελώνη. Στις αρχές του 1996 υπέγραψαν συμβόλαιο με την ετικέτα Warehouse και ακολούθησαν το EP "Πίσω απ' τον Ήλιο" (το1996, με mastering στο Abbey Road Studio, London) και το άλμπουμ "Το Δεύτερο Αμάρτημα" (1997).
Έχουν κυκλοφορήσει και αρκετά video clips από την δισκογραφία τους, σε σκηνοθεσία Νίκου Σμαραγδή, Γιώργου Μελισσινού, Βαγγέλη Ζήση κλπ.
Έχουν εμφανιστεί στο "πλάι" γνωστών ονομάτων της εγχώριας (Δημήτρης Πουλικάκος, Απροσάρμοστοι) και διεθνούς (The Stranglers, Paul Rodgers) σκηνής, όπως επίσης και στο Rockwave Festival (1997) μαζί με Sisters of Mercy, New Model Army, Διάφανα Κρίνα και Flowers of Romance. Το τρίτο άλμπουμ τους "Κατάσταση Ανάγκης" είδε το φως της δημοσιότητας το 2000.
Οι Love in Sadness επιστρέφουν στην δημιουργία από το 2020 συνεργαζόμενοι με τον νέο τραγουδιστή και ακτιβιστή Βασίλη Νανούρη και κάνουν μια πολύ πρωτότυπη διασκευή στο τραγούδι του Μάνου Λοϊζου "Ο Μέρμηγκας"
Το 2023 οι Love in Sadness επιστρέφουν με νέες κυκλοφορίες, τα tracks 'Παράλληλα" και "Η Γιορτή", για το οποίο κυκλοφόρησε και lyrics video clip, ενώ ετοιμάζουν σύντομα κάμποσα ακόμα νέα τραγούδια. Με το τέλος των αναρτήσεων σε πλατφόρμες και social, θα κυκλοφορήσει ένα ακόμα cd album, το οποίο θα συνοδεύσει μια σειρά επιλεγμένων live.
D-Volume
Τα περισσότερα μέλη των Love in Sadness (Αριστομένης και Στέλιος Τσουκαντάς, Γιάννης Γεωργιάδης) σχημάτισαν το 2007 το αγγλόφωνο ροκ συγκρότημα D-Volume, με την προσθήκη στη σύνθεση του μαθηματικού Χρήστου Ρούσση στην κιθάρα kκαι του Στέλιου Παύλου στα τύμπανα, κινούμενοι στο χώρο του progressive metal. Οι D-Volume κυκλοφόρησαν ήδη το πρώτο τους CD με τίτλο Fade In από την εταιρεία Store Music Productions, καθώς και το video clip "War" σε σκηνοθεσία του Χάρη Γερμανίδη.
Δείτε επίσης
Motivo 4
Love in Sadness
Φαμίλα Αιτωλοακαρνανίας
Η Φαμίλα είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 510 μέτρα. Έχει πληθυσμό 12 κατοίκους, σύμφωνα με την απογραφή του 2011 και μαζί με τον Πλατανιά και τη Συκέα συναποτελούν την Τοπική Κοινότητα Φαμίλας που ανήκει στη Δημοτική Ενότητα Πυλλήνης του Δήμου Ναυπακτίας.
Jeep Wagoneer (WS)
Το Jeep Wagoneer και το ακόμα πιο πολυτελές Jeep Grand Wagoneer είναι δύο εντελώς νέα μεγάλα πολυτελή SUV αυτοκίνητα, που ξεκίνησαν να κατασκευάζονται από την αμερικανική αυτοκινητοβιομηχανία Jeep στα μέσα του 2021, για τη σεζόν (model year) του 2022. Οι πρώτες πωλήσεις στις ΗΠΑ άρχισαν τον Οκτώβριο του 2021. Τα δύο αυτά αυτοκίνητα πωλούνται ως ανταγωνιστικά μοντέλα των μεγάλων πολυτελών SUV, κυρίως της Cadillac Escalade και του Lincoln Navigator.
Μετάδοση κίνησης
Η στάνταρ εκδοχή Wagoneer φέρει κίνηση στους πίσω τροχούς ή προαιρετική 4-κίνηση, ενώ η κάπως πολυτελέστερη εκδοχή Grand Wagoneer φέρει στάνταρ τετρακίνηση.
Επίπεδα εξοπλισμού
Και οι δύο εκδοχές Wagoneer και Grand Wagoneer προσφέρονται σε 3 επίπεδα εξοπλισμού: Series I, Series II και Series III. Ένα επιπλέον επίπεδο εξοπλισμού, το Obsidian, είναι αποκλειστικό στο Grand Wagoneer.
Εξωτερικοί σύνδεσμοι
Wagoneer (WS) Κατηγορία:Αυτοκίνητα SUV Κατηγορία:Αμερικανικά αυτοκίνητα Κατηγορία:Αυτοκίνητα πολυτελείας
Γκάρι Μεντέλ
Ο Γκάρι Αλέξις Μεντέλ Σότο (ισπανικά: Gary Alexis Medel Soto, ορθή προφορά: Γκάρι Αλέξις Μεδέλ Σότο) (γενν. 3 Αυγούστου 1987) είναι Χιλιανός επαγγελματίας ποδοσφαιριστής, ο οποίος αγωνίζεται ως κεντρικός αμυντικός και αμυντικός μέσος για την Μπολόνια ΦΚ 1909. Ο Μεντέλ έχει αγωνιστεί σε συλλογικό επίπεδο σε πολλές ομάδες και σε πολλές χώρες, ενώ είναι κάτοχος του ρεκόρ διεθνών συμμετοχών της εθνικής του ομάδας με 156.
Έχει εκπροσωπήσει τη χώρα σε δύο Παγκόσμια Κύπελλα, πέντε Κόπα Αμέρικα και ένα Κυπέλλου Συνομοσπονδιών. Ήταν μέλος της ομάδας που κατέκτησε το Κόπα Αμέρικα 2015 (όπου ονομάστηκε στην Ομάδα της Διοργάνωσης) και το Κόπα Αμέρικα Σεντενάριο. Συμπεριλήφθηκε επίσης στις ομάδες που τερμάτισαν στην 4η θέση στο Κόπα Αμέρικα 2019 και στην 2η θέση στο Κύπελλο Συνομοσπονδιών 2017.
Πρώιμη καριέρα στη Νότια Αμερική
Ο Μεντέλ εντάχθηκε στην Ουνιβερσιδάδ Κατόλικα σε ηλικία 12 ετών. Ο προπονητής της ομάδας νέων του τον προώθησε στις μεγαλύτερες ομάδες.
Στις 20 Ιουλίου 2009, εντάχθηκε στην Μπόκα Τζούνιορς με αρχικό δανεισμό για 300.000 δολάρια ΗΠΑ, με δικαίωμα αγοράς για 2,5 εκατομμύρια δολάρια, με τον Νταμιάν Ντίας να στέλνεται στην αντίθετη κατεύθυνση. Ο Μεντέλ χαρακτήρισε την κίνηση ως «όνειρο που έγινε πραγματικότητα». Ο Μεντέλ σημείωσε και τα δύο γκολ στη νίκη με 2-0 στο Σουπερκλάσικο εναντίον της Ρίβερ Πλέιτ στις 25 Μαρτίου 2010.
Πριν ενταχθεί στη Σεβίλλη, ο αποχαιρετιστήριος αγώνας του με την Μπόκα ήταν ένα φιλικό με τη Ρίβερ στο Μαρ ντελ Πλάτα. Μπήκε στο 77ο λεπτό της νίκης με 2-0.
Σεβίλλη
αριστερά|μικρογραφία|308x308εσ| Ο Μεντέλ με τη [[Σεβίλλη ΦΚ|Σεβίλλη το 2011.]] Ο Μεντέλ εντάχθηκε στη Σεβίλλη έναντι 3 εκατομμυρίων ευρώ στις 28 Ιανουαρίου 2011, με συμβόλαιο 4,5 ετών, την ίδια μέρα που ο σύλλογος υπέγραψε και τον Ιβάν Ράκιτιτς. Στις 12 Φεβρουαρίου, έκανε το ντεμπούτο του στην Πριμέρα Ντιβισιόν, παίζοντας και τα 90 λεπτά σε μιας εκτός έδρας ήττα με 2-3 από τη Ράθινγκ Σανταντέρ. Βοήθησε τη Σεβίλλη να πάρει την εντός έδρας ισοπαλία με 1-1 εναντίον της Μπαρτσελόνα στις 12 Μαρτίου, απομακρύνοντας τη μπάλα δύο φορές από τη γραμμή, τη δεύτερη σε μια προσπάθεια του Λιονέλ Μέσι.
Κάρντιφ Σίτι
Στις 11 Αυγούστου 2013, η Κάρντιφ Σίτι επιβεβαίωσε ότι είχε υπογράψει τον Μεντέλ από τη Σεβίλλη για ποσό ρεκόρ 11 εκατομμυρίων λιρών σε τετραετή συμφωνία. Έκανε το ντεμπούτο του για τον σύλλογο στις 17 Αυγούστου, σε μια ήττα με 2–0 από τη Γουέστ Χαμ Γιουνάιτεντ. Έκανε το εντός έδρας ντεμπούτο του στο Κάρντιφ Σίτι Στέιντιουμ στις 25 Αυγούστου, σε μια νίκη με 3–2 εναντίον της Μάντσεστερ Σίτι. Ο Μεντέλ έπαιξε και τα 90 λεπτά και έλαβε το βραβείο του Παίκτη του Αγώνα από τους οπαδούς.
Ίντερ Μιλάνο
Μετά τον υποβιβασμό της Κάρντιφ, ο Μεντέλ εντάχθηκε στην ιταλική ΦΚ Ιντερνατσιονάλε Μιλάνο για αναφερόμενο ποσό 10 εκατομμυρίων λιρών στις 9 Αυγούστου 2014. Έκανε το ντεμπούτο του στη Σέριε Α στις 31 Αυγούστου, καθώς ξεκίνησε τη σεζόν με μια ισοπαλία χωρίς γκολ εναντίον της Τορίνο ΦΚ, παίζοντας και τα 90 λεπτά. Στις 31 Οκτωβρίου 2015, ο Μεντέλ σημείωσε το πρώτο του γκολ για την Ίντερ, για να χαρίσει στους Νερατζούρι τη νίκη με 1–0 επί της Ρόμα στο Στάδιο Τζουζέπε Μεάτσα.
Στις 23 Οκτωβρίου 2016, στην εκτός έδρας ήττα με 2–1 από την Αταλάντα, ο Μεντέλ χτύπησε με το αριστερό του χέρι τον Γιάσμιν Κούρτιτς στο πρόσωπο, ένα περιστατικό που δεν εντοπίστηκε από τον διαιτητή. Μια μέρα αργότερα, ωστόσο, τιμωρήθηκε για τρία παιχνίδια πρωταθλήματος από τη Σέριε Α, μετά από εξέταση τηλεοπτικών εικόνων.
Στις 20 Νοεμβρίου 2016, στο Ντέρμπι ντέλλα Μαντονίνα εναντίον της ΑΚ Μίλαν, ο Μεντέλ έπαιξε ως κεντρικός αμυντικός για 37 λεπτά πριν αντικατασταθεί από τον Τζέισον Μουρίλο, λόγω τραυματισμού στο γόνατο. Μετά τον αγώνα, ο οποίος έληξε ισόπαλος με 2–2, επιβεβαιώθηκε ότι ο Μεντέλ είχε καταστρέψει τον έξω μηνίσκο του και θα έμενε εκτός δράσης μέχρι τον Ιανουάριο του 2017.
Μπεσίκτας
Στις 11 Αυγούστου 2017, ο Μεντέλ υπέγραψε στην πρωταθλήτρια της Σούπερ Λιγκ Τουρκίας, Μπεσίκτας, έναντι 3 εκατομμυρίων ευρώ. Υπέγραψε συμβόλαιο τριετούς διάρκειας.
Μπολόνια
Στις 29 Αυγούστου 2019, ο Μεντέλ υπέγραψε τριετές συμβόλαιο με τον σύλλογο της Σέριε Α, Μπολόνια ΦΚ 1909, έναντι 2,5 εκατομμυρίων ευρώ. Έκανε το ντεμπούτο του για τη Μπολόνια εναντίον της ΣΠΑΛ στις 30 Αυγούστου 2019.
Κ20 και πρώιμη καριέρα ανδρών
Τον Μάρτιο του 2007, ο Μεντέλ έκανε το ντεμπούτο του για τη Χιλή σε ένα φιλικό με την Αργεντινή. Αργότερα την ίδια χρονιά, έπαιξε βασικό ρόλο στην τρίτη θέση της Χιλής Κ20 στο Παγκόσμιο Κύπελλο Κ20 που διεξήχθη στον Καναδά. Αποβλήθηκε στον ημιτελικό αγώνα με την Αργεντινή, όταν κλώτσησε τον Γκαμπριέλ Μερκάντο στο 24ο λεπτό και αποβλήθηκε για τα πλέι οφ της τρίτης θέσης. Ο Μεντέλ ισχυρίστηκε ότι δέχθηκε πυροβολισμό με τέιζερ από την αστυνομία μετά τον αγώνα.
Έκανε το αγωνιστικό του ντεμπούτο για τη Χιλή σε αγώνα για τα προκριματικά του Παγκοσμίου Κυπέλλου 2010 εναντίον της Βολιβίας, στη νίκη με 2–0 στη Λα Παζ, σημειώνοντας και τα δύο γκολ, με το πρώτο να είναι με ψαλιδάκι. Ο Μεντέλ έπαιξε σημαντικό ρόλο στην πρόκριση της Χιλής στο Παγκόσμιο Κύπελλο του 2010, παίζοντας ως κεντρικός αμυντικός ή δεξί μπακ. Ξεκίνησε στους τρεις αγώνες της φάσης των ομίλων στους τελικούς του Παγκοσμίου Κυπέλλου στη Νότια Αφρική, αλλά αποβλήθηκε για τον αγώνα της φάσης των "16" εναντίον της Βραζιλίας, όπου η La Roja αποκλείστηκε.
Συμμετείχε και στους τρεις αγώνες των ομίλων του Κόπα Αμέρικα 2011, τους δύο πρώτους ως βασικός. Στον προημιτελικό αγώνα με τη Βενεζουέλα στο Σαν Χουάν της Αργεντινής, αποβλήθηκε για χρησιμοποίηση χεριού και η Χιλή έχασε με 2–1.
Παγκόσμιο Κύπελλο 2014
αριστερά|μικρογραφία|220x220εσ| Ο Μεντέλ σε δράση εναντίον του [[Νεϊμάρ της Βραζιλίας στο Παγκόσμιο Κύπελλο του 2014.]] Ο Μεντέλ έπαιξε καθοριστικό ρόλο στην πρόκριση για το Παγκόσμιο Κύπελλο του 2014, σημειώνοντας το γκολ που εξασφάλισε την πρόκριση στο Παγκόσμιο Κύπελλο, σκοράροντας ένα γκολ εναντίον του Ισημερινού. Ο Μεντέλ ήταν αρχηγός της Χιλής σε μια φιλική ήττα με 1–0 από τη Γερμανία στις 5 Μαρτίου 2014. Ήταν ένας από τους 23 παίκτες που κλήθηκαν από τον προπονητή Χόρχε Σαμπάολι για να παίξουν στο Παγκόσμιο Κύπελλο του 2014 στη Βραζιλία. Ο Μεντέλ έπαιξε ως βασικός μαζί με τον Γκονζάλο Χάρα στο κέντρο της άμυνας στη νίκη της Χιλής επί της Αυστραλίας με 3-1 στην Κουιαμπά για να πάρει τους πρώτους τρεις βαθμούς της στο Παγκόσμιο Κύπελλο. Έπαιξε επίσης ολόκληρα 90 λεπτά στο δεύτερο αγώνα εναντίον της υπερασπίστριας του τίτλου Ισπανίας, με τη Χιλή να παίρνει μια ιστορική νίκη με 2–0. Η ήττα της Ισπανίας σφράγισε την πρόκριση τόσο της Χιλής όσο και της Ολλανδίας στη νοκ άουτ φάση και απέκλεισε τόσο την Ισπανία όσο και την Αυστραλία. Η Ισπανία έγινε ο πέμπτος υπερασπιστής του τίτλου που αποκλείστηκε στη φάση των ομίλων. Ο Μεντέλ έπαιξε 90 λεπτά στον τελευταίο αγώνα των ομίλων στην ήττα με 2-0 εναντίον της Ολλανδίας, η οποία κέρδισε τον όμιλο, ενώ η Χιλή τερμάτισε δεύτερη στον Β΄ Όμιλο με έξι βαθμούς. Η Χιλή αποκλείστηκε στον Γύρο των 16 από την ίδια ομάδα που απέκλεισε στην προηγούμενη διοργάνωση, τη Βραζιλία, αλλά αυτή τη φορά, η Βραζιλία προκρίθηκε στα προημιτελικά κερδίζοντας στη διαδικασία των πέναλτι.
Κόπα Αμέρικα 2015
Στο Κόπα Αμέρικα 2015, που διεξήχθη στη Χιλή, ο Μεντέλ σκόραρε κατά τη διάρκεια μιας νίκης με 5–0 εναντίον της Βολιβίας, η οποία εξασφάλισε ότι η Λα Ρόχα θα προχωρούσε στη φάση των νοκ άουτ ως νικήτρια του Α΄ Ομίλου. Στον ημιτελικό κόντρα στο Περού, σημείωσε αυτογκόλ από τη σέντρα του Λουίς Αντβίνκουλα για να ισοφαρίσει, αλλά η Χιλή προκρίθηκε στον τελικό κερδίζοντας με 2–1. Στον τελικό με την Αργεντινή, ο Μεντέλ έπαιξε ως βασικός και βοήθησε την ομάδα να κερδίσει το τρόπαιο στα πέναλτι, αφού η κανονική διάρκεια έληξε ισόπαλη χωρίς τέρματα. Αυτό ήταν το πρώτο σημαντικό τρόπαιο του Μεντέλ με τη Χιλή. Για τις εμφανίσεις του ονομάστηκε στην Ομάδα της Διοργάνωσης.
Κύπελλο Συνομοσπονδιών 2017
Τον Ιούνιο του 2017, ο Μεντέλ συμπεριλήφθηκε στην ομάδα για το Κύπελλο Συνομοσπονδιών 2017, στην πρώτη συμμετοχή της Χιλής στη διοργάνωση. Στις 13 Ιουνίου, στο φιλικό με τη Ρουμανία, ο Μεντέλ δέχθηκε κόκκινη κάρτα στο 33ο λεπτό, καθώς η Χιλή ηττήθηκε εκτός έδρας με 3–2. Ήταν η τέταρτη κόκκινη κάρτα του με την εθνική ομάδα σε 99 εμφανίσεις. Ήταν αρχηγός της Χιλής στους δύο πρώτους αγώνες του Β΄ Ομίλου εναντίον του Καμερούν και της Γερμανίας λόγω τραυματισμού του Κλαούντιο Μπράβο, κερδίζοντας επίσης την 100ή συμμετοχή του στη διαδικασία, και έγινε ο τέταρτος παίκτης της Χιλής που πέτυχε αυτό το κατόρθωμα. Στη συνέχεια, ξεκουράστηκε για τον τελικό αγώνα των ομίλων, καθώς η Χιλή κατέκτησε τη δεύτερη θέση που της επέτρεψε να προκριθεί στη φάση νοκ άουτ.
Κόπα Αμέρικα 2019
Στον αγώνα της τρίτης θέσης του Κόπα Αμέρικα 2019 εναντίον της Αργεντινής στις 6 Ιουλίου, ο Μεντέλ αποβλήθηκε μαζί με τον Λιονέλ Μέσι στο 37ο λεπτό του αγώνα, αφού ενεπλάκησε σε καβγά με τον Αργεντινό. Η Χιλή έχασε τον αγώνα με 2-1.
1732 Χάικε
Η Χάικε (Heike) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,717. Ανακαλύφθηκε το 1943 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας εγγονής του αστρονόμου Άλφρεντ Μπόρμαν.
Φυσικά χαρακτηριστικά
Η μέση διάμετρος της Χάικε εκτιμάται σε 24,06 ± 4,2 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,111 ± 0,052. Η Χάικε περιστρέφεται γύρω από τον εαυτό της μία φορά κάθε 4 ώρες και 44,5 λεπτά (King & Beaky 2010).
Λεύκη Αχαΐας
Η Λεύκη είναι ορεινό χωριό του Νομού Αχαΐας. Είναι χτισμένη σε υψόμετρο 1.040 μέτρων στις πλαγιές των Αροανίων και αποτελεί έναν από τους πιο ορεινούς οικισμούς της Αχαΐας. Η Λευκή είναι οικισμός της Τοπικής κοινότητας Σιγουνίου του διευρυμένου Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Σιγουνίου, ενώ στη συνέχεια αποτέλεσε οικισμό του Δημοτικού Διαμερίσματος Σιγουνίου, του «Καποδιστριακού» Δήμου Καλαβρύτων. Ο πληθυσμός της σύμφωνα με την απογραφή του 2011 είναι 14 κάτοικοι.
Παλαιότερα ήταν γνωστή ως Ντούνισα ή Δούνιτσα.
Βιβλιογραφία
κατηγορία:χωριά του νομού Αχαΐας Κατηγορία:Δήμος Καλαβρύτων
Βικτόρια Λιμπερτάς Πέζαρο
Η Βικτόρια Λιμπερτάς (ιταλικά: Victoria Libertas) με έτος ίδρυσης το 1946) είναι σύλλογος καλαθοσφαίρισης ανδρών της ιταλικής πόλης Πέζαρο. Διεξάγει τους εντός έδρας αγώνες της στο Αντριάτικ Αρένα, χωρητικότητας 10.323 θεατών.
Από το 1975 έως και το 2014, η ονομασία Σκαβολίνι Πέζαρο (Scavolini Pesaro) αποτέλεσε μία από τις πολλές εμπορικές της επωνυμίες (trademark). Την εποχή που χορηγός του συλλόγου ήταν η εταιρεία ειδών υγιεινής Scavolini, η ομάδα έφτασε στην αγωνιστική ακμή της, κατακτώντας πολλά εγχώρια αλλά και ευρωπαϊκά τρόπαια. Πρόεδρός της ομάδας διετέλεσε επί σειρά ετών ο Βάλτερ Σκαβολίνι, που πλέον είναι επίτιμος πρόεδρος. Σημερινός της πρόεδρος είναι ο πρώην διεθνής Άριο Κόστα.
Ονομασίες
Ο σύλλογος έχει μετονομαστεί σε αρκετές περιπτώσεις. Επίσης, κατά καιρούς εμπεριέχει στο διακριτικό τίτλο της, εμπορικές επωνυμίες, λόγω συμφωνιών χορηγίας.
Εξωτερικοί σύνδεσμοι
Κατηγορία:Ιταλικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1946
Καταστροφή του Προσηλίου Φωκίδας
Η καταστροφή του Προσηλίου Φωκίδας έλαβε χώρα τον Οκτώβριο του 1942 από τα ιταλικά στρατεύματα κατοχής, ως αντίποινα για τη μάχη της Ρέκας μεταξύ δυνάμεων του ΕΛΑΣ και ιταλικού τμήματος. Ήταν το πρώτο χωριό στην ελληνική επικράτεια που κάηκε ολοσχερώς από τους κατακτητές, αλλά οι κάτοικοί του το ξαναέχτισαν λίγα χρόνια αργότερα (1950), σε μικρότερο υψόμετρο.
Το χωριό
Το Προσήλιο, που αρχικά ονομαζόταν "Σεγδίτσα", βρισκόταν χτισμένο στην πλαγιά της Γκιώνας, σε υψόμετρο περίπου 850 μέτρων και σε απόσταση 11 χιλιομέτρων από την Άμφισσα. Αυτό ήταν το πρώτο χωριό μέχρι την ημέρα της επιδρομής των ιταλών. Σήμερα, στην ευρύτερη περιοχή υπάρχουν τρεις οικισμοί.
Τι προηγήθηκε
Στις 9 Σεπτεμβρίου 1942 ο Άρης Βελουχιώτης επικεφαλής της αντάρτικης δύναμης του ΕΛΑΣ που είχε ο ίδιος δημιουργήσει λίγους μήνες πριν κατ΄εντολή του ΚΚΕ αποφάσισε να επιφέρει στον εχθρό ένα πρώτο χτύπημα. Σαν στόχος, επιλέχθηκε μια ομάδα 33 Ιταλών στρατιωτών που είχαν καταλύσει για διανυκτέρευση σε έναν έρημο μύλο στη ρεματιά της Ρέκας. Η μάχη απέφερε πολλά λάφυρα στους Έλληνες αντάρτες και μερικούς αιχμαλώτους που προορίζονταν για ανταλλαγή με Έλληνες κρατουμένους. Ωστόσο, οι κατοχικές αρχές αρνήθηκαν να προχωρήσουν σε ανταλλαγή και εκτέλεσαν τους Έλληνες. Στη συνέχεια, το ανταρτοδικείο του ΕΛΑΣ προχώρησε σε καταδίκη των Ιταλών στρατιωτών και στον τουφεκισμό τους, πράξη η οποία εξόργισε την ιταλική διοίκηση της Στερεάς Ελλάδας.
Η καταστροφή του χωριού
Στα μέσα Οκτωβρίου, ισχυρές ιταλικές δυνάμεις αναπτύχθηκαν στην περιοχή όπου είχε λάβει χώρα η μάχη και προέβησαν σε βιαιοπραγίες εις βάρος κατοίκων. Από τις ανακρίσεις που διενέργησαν οι ιταλοί, αποφάσισαν να επιρρίψουν ευθύνες για υποστήριξη των ανταρτών του ΕΛΑΣ στους Σεγδιτσιώτες, αφού θεωρήθηκε ότι το χωριό τους είχε στηρίξει με τρόφιμα και πληροφορίες για τις κινήσεις του τμήματος που είχε δεχθεί την επίθεση των ελλήνων. Το χωριό, αφού πρώτα εκκενώθηκε, πυρπολήθηκε ολοσχερώς στις 26 Οκτωβρίου 1942, ενώ οι κάτοικοί του κατέφυγαν στην Άμφισσα και άλλες γειτονικές περιοχές.
Πηγές
Προσηλιου Φωκιδας σφαγη Προσηλιου Φωκιδας σφαγη Προσηλιου Φωκιδας σφαγη
Γιούργκα Σεντουικίτε
Στις 19 Απριλίου του 2007, κυκλοφόρησε και ο δεύτερος δίσκος της με τίτλο Instrukcija, ο οποίος κι αυτός γράφτηκε σχεδόν εξ ολοκλήρου από αυτήν. Με αφορμή αυτόν τον δίσκο, έκανε περιοδεία σε όλη τη Λιθουανία. Το 2007, το τραγούδι της 5th Season, πήρε το Πρώτο Βραβείο στο Baltic Song Festival, που έγινε στη Σουηδία. Την 1η Νοεμβρίου του ίδιου έτους έλαβε και το βραβείο Καλύτερο Βαλτικό Έργο από το MTV Europe Music Awards. Με αυτό το βραβείο, έγινε η πρώτη Λιθουανή που κερδίζει ένα MTV βραβείο. Έκτοτε ακολούθησαν κι άλλες βραβεύσεις και δίσκοι. Το 2011, κυκλοφόρησε το Metronomes, το 2013, το Breaking The Line, το 2015, το Giliai Vandeny και το 2017, το Not Perfect. Στις 28 Αυγούστου του 2008, απέκτησε παιδί, ενώ έναν χρόνο αργότερα παντρεύτηκε τον Βίντας Μπαρεΐκης, ο οποίος είναι και ο πατέρας του γιου της.
Εξωτερικοί σύνδεσμοι
Κατηγορία:Λιθουανοί τραγουδιστές
Γλώσσα Τζέτζου
Η Τζέτζου (Τσέτζου) ή Τζέτζουο είναι Κορεανική γλώσσα που ομιλείται στην επαρχία Τζέτζου της Νότιας Κορέας. Διαφέρει σε μεγάλο βαθμό από τις κορεατικές διαλέκτους που ομιλούνται στην ηπειρωτική χώρα. Τα Πρότυπα Κορεατικά είναι η πιο κοινή μορφή της επικοινωνίας στην Κορέα, ενώ οι διάλεκτοι του Τζέτζου θεωρούνται πολύ τοπική γλώσσα. Η γλώσσα Τζέτζου καταλαβαίνεται και ομιλείται από την παλαιότερη γενιά. Τον Οκτώβριο του 2014, το Ινστιτούτο Ξένων Γλωσσών του Εθνικού Πανεπιστημίου του Τζέτζου είχε ήδη κάνει προσπάθειες για να σώσει την απειλούμενη γλώσσα. Επί του παρόντος, μόνο μια σχετικά μικρή ομάδα, που αποτελείται από γύρω, ή ακόμα και λιγότερα από δέκα χιλιάδες άτομα ενεργά μιλούν τη γλώσσα.
Σύμφωνα με τον Άτλαντα των Γλωσσών του Κόσμου που απειλούνται με εξαφάνιση της Ουνέσκο, η γλώσσα Τζέτζου θεωρείται ως κρίσιμα απειλούμενη γλώσσα, το υψηλότερο επίπεδο επικινδυνότητας. Μόνο 5.000–10.000 άνθρωποι ομιλούν την γλώσσα Τζέτζου με μεγάλο μέρος τους να είναι άνω των 70-75 ετών. Χωρίς ένα μηχανισμό που θα διδάσκει την γλώσσα στους νέους του Τζέτζου, η γλώσσα μπορεί να εξαφανιστεί μέσα σε 2-4 δεκαετίες, θέτοντας την σε σοβαρό κίνδυνο εάν δεν ιδρυθεί ένας εκπαιδευτικός μηχανισμός από την τοπική κυβέρνηση του Τζέτζου ή κάποιο εκπαιδευτικό ίδρυμα.
Όνομα
Στην Αναθεωρημένη Μεταγραφή στο Λατινικό Αλφάβητο μεταγράφεται ως Τζέτζου, ενώ στο σύστημα Μακούν-Ράισαουερ μεταγράφεται ως Τσέτζου. Στα κορεάτικα, είναι γνωστό ως 제주 방언 (濟州方言, μεταγραφή: Τζέτζου μπανγκ-ον ή 제주 사투리 (μεταγραφή: Τζέτζου σάτουρι) που σημαίνει "διάλεκτος του Τζέτζου", ως 제주어 (濟州語, μεταγραφή: Τζέτζουο) που σημαίνει "γλώσσα Τζέτζου" ή ως 제주말 (μεταγραφή: Τζέτζουμαλ) "ομιλία του Τζέτζου". Η λέξη μαλ σημαίνει "γλώσσα".
Ταξινόμηση
Αν και πολλοί Νοτιοκορεάτες, συμπεριλαμβανομένων εκείνων που μιλούν τη γλώσσα Τζέτζου, θεωρούν την γλώσσα ως διάλεκτο της κορεάτικης γλώσσας, μπορεί να θεωρηθεί ξεχωριστή γλώσσα, γιατί είναι αμοιβαίως ακατανόητη με τις κορεατικές διαλέκτους στην ηπειρωτική χώρα. Η γλώσσα έχει πολλά δάνεια από τα ιαπωνικά και τα μογγολικά, τα οποία υποδεικνύουν περαιτέρω διαχωρισμό από τα πρότυπα κορεατικά. Το Τζέτζου χαρακτηρίζεται από βαριά προφορά που περιέχει πολλές άτυπες λέξεις και φράσεις, θεωρούμενη έτσι και ως κορεάτικη αργκό. Έχει αναγνωριστεί ως ξεχωριστή γλώσσα σε τοπικό επίπεδο και από την Ουνέσκο. Το Glottolog το χαρακτηρίζει επίσης ως ξεχωριστή γλώσσα. Η κυβερνητική υποστήριξη προς τη γλώσσα παρέχεται μέσω του Υπουργείου Παιδείας του Τζέτζου και θεσμική υποστήριξη παρέχεται από την Εταιρεία Διατήρησης του Τζέτζου.
Δημογραφικά στοιχεία
Αν και έχουν διενεργηθεί εγχώριες προσπάθειες αναβίωσης της γλώσσας, όπως η έκδοση ενός Τζετζου-Κορεατικού λεξικού από το Ινστιτούτο Ανάπτυξης του Τζέτζου, είναι δύσκολο να δούμε κάποια πρόοδο λόγω της διεύρυνσης του πολιτιστικού και γενεαλογικού κενού.
Τον Ιανουάριο του 2011 η Ουνέσκο προσέθεσε τα Τζέτζου στον Άτλαντα των Γλωσσών του Κόσμου σε Κίνδυνο ως "κρισίμως απειλούμενη γλώσσα".
Φωνολογία
Η διάλεκτος παρουσιάζει μερικές ομοιότητες με τα Κορεάτικα της Σεούλ. Η αμοιβαία ακατανόηση έρχεται σε μεγαλύτερο μέρος από τα στοιχεία της γραμματικής όπως μορφοσυντακτικές και/ή λεξιλογικές διαφορές,, καθώς και οι διαφορές στο σύστημα φωνηέντων.
Προφανώς προφέρεται παρομοίως με το ㅓ, αλλά με μικρότερο άνοιγμα στο πίσω μέρος του λαιμού.
Το φωνήενㆍσχηματίζει ένα διάμεσο φωνήεν από μόνο του, ή βρίσκεται στο δίφθογγο ㆎ αρέ-ε, γραμμένο με την τελεία κάτω από το σύμφωνο και το ㅣ προς τα δεξιά του.
Αυτό το φωνήεν δεν είναι εντελώς παρωχημένο εκτός του Τζέτζου, καθώς μπορεί να βρεθεί σε διάφορα εμπορικά ονόματα. Συχνά είναι απλά μια αισθητική αντικατάσταση για το φωνήενㅏ στα πρότυπα κορεατικά.
Πραγματολογία
Μια αξιοσημείωτη διαφορά μεταξύ της γλώσσας Τζέτζου και των διαλέκτων της ηπειρωτικής Κορέας είναι μια έλλειψη επισημότητας λόγου ή τιμητικού σεβασμού. Για παράδειγμα, ενώ ένας ομιλητής από τη διάλεκτο Γκιόνγκι μπορούσε να πει 안녕하세요 ανιόνγκ χάσεγιο ("Γεια") ή 반갑습니다 μπαν'γκαπσούμνιντα ("χαίρω πολύ") σε ένα ηλικιωμένο άτομο, ένας ομιλητής από τη διάλεκτο Τζέτζου θα πει 반갑수다 μπαν'γκάπσουντα, το οποίο θα είναι περίπου ισοδύναμο με το "Γεια σου" ή "Ωραία η γνωριμία" στη διάλεκτο Γκιόνγκι. Στην ηπειρωτική Κορέα, θα είναι ακατάλληλο να πει ένα παιδί σε ένα ενήλικα κάτι τέτοιο, αλλά αυτή η χρήση είναι τυπική για τα Τζέτζου. Αυτό επίσης προκαλεί περαιτέρω γλωσσική διαίρεση μεταξύ του νησιού Τζέτζου και την ηπειρωτική Κορέα. Η γλώσσα Τζέτζου ονομάστηκε κατώτερη από τα πρότυπα κορεατικά, λόγω του καθημερινού τόνου και την έλλειψη επίσημων μορφημάτων όπως 요 (γιο) στο 안녕하세요 (αν-νιονγκ χα-σε-γιο, που σημαίνει "γεια σας").
Παραπομπές
Κατηγορία:Γλώσσες απειλούμενες με εξαφάνιση Κατηγορία:Συγκολλητικές γλώσσες
1989
Η παρούσα σελίδα αφορά το έτος 1989 κατά το Γρηγοριανό ημερολόγιο
Θάνατοι
Κατηγορία:Έτη
Άλφρεντ Κρουπ
thumb|Άλφρεντ Κρουπ
Ο Άλφρεντ Κρουπ (Γερμανική γλώσσα: Alfred Krupp) (26 Απριλίου 1812 - 14 Ιουλίου 1887) υπήρξε Γερμανός βιομήχανος και εφευρέτης.
Ανέλαβε την διεύθυνση της πατρικής του εταιρείας Κρούπσε Γκούσστάλφαμπρίκ (γερμ. Kruppsche Gussstahlfabrik, Krupp) και την έκανε μεγαλύτερη βιομηχανική εταιρεία της Ευρώπης. Ένα από τα επιτεύγματά του ήταν η κατασκευή τροχών τραίνου από ενιαίο ατσάλι. Ήταν ο μεγαλύτερος κατασκευαστής πολεμικών όπλων της εποχής του και γι' αυτό ονομαζόταν Βασιλιάς των Κανονιών (γερμ. Kanonenkönig).
Η αρχή της σταδιοδρομίας του
Ο Άλφρεντ Κρουπ γεννήθηκε το 1812. Ήταν γιος του βιομηχάνου Φρίντριχ Κρουπ και της γυναίκας του, Θηρεσία Έλενα Γιοχάνα Κρουπ, το γένος Βιλχέλμι (1790-1850). Η οικονομική κατάσταση της οικογένειας ήταν πολύ δύσκολη, αφού το χυτήριο ατσαλιού που ο πατέρας του είχε ιδρύσει δεν πήγαινε καθόλου καλά. Το 1826, όταν ο πατέρας του πέθανε, άφησε την εταιρία με επτά υπαλλήλους και χρέος 10.000 Τάλιρα (λίρες). Ο μικρός Άλφρεντ, τότε ηλικίας δεκατεσσάρων ετών, διακόπτει το σχολείο και αναλαμβάνει την διεύθυνση της εταιρείας. Οι δουλειές άρχισαν να πηγαίνουν κάπως καλύτερα από το 1830 και μετά, όταν, λόγω της ανάπτυξης του σιδηρόδρομου, αυξήθηκε η ζήτηση σε ατσάλι. Με την ίδρυση του Γερμανικού Τελωνειακού Ομίλου το 1834 και την εντατικοποίηση της διακίνησης των αγαθών, η εταιρεία του Κρουπ αρχίζει να ευημερεί. Το 1836 απασχολούσε 60 εργάτες. Ο Κρουπ, εκτός από την εταιρεία του, φρόντιζε και τους υπαλλήλους που απασχολούσε, παρέχοντάς τους υγειονομική ασφάλεια και εργατική στέγη. Για αντάλλαγμα, όμως, απαιτούσε να είναι αφοσιωμένοι, εργατικοί και να ταυτίζονται με την εταιρεία.
Το 1838 ο Κρουπ κατέθεσε ευρεσιτεχνία για μια μηχανή παραγωγής κουταλιών και πιρουνιών. Ταξίδευε σε όλη την Ευρώπη και έπαιρνε μέρος σε εμπορικές και βιομηχανικές εκθέσεις. Η εταιρεία του μεγάλωνε, αλλά συνέχιζε να πάσχει οικονομικά και να βρίσκεται συνεχώς στο χείλος της πτώχευσης, αφού ο Κρουπ ακόμα ξεπλήρωνε τα χρέη του πατέρα του.
Το 1843 στράφηκε στην παραγωγή όπλων όταν, μετά από επταετή πειραματισμό, κατασκεύασε την πρώτη ατσάλινη κάννη ντουφεκιού. Αντιμετωπίζει όμως την αδιαφορία των στρατιωτικών που, αγνοώντας τις δυνατότητες του υλικού, προτιμούσαν τα πατροπαράδοτα μπρούτζινα όπλα και θεωρούσαν το ατσάλι «ακατάλληλο για την κατασκευή καλών όπλων».
Το 1847 κατασκεύασε ένα ατσάλινο κανόνι και το δώρισε στο Υπουργείο Πολέμου της Πρωσίας. Το κανόνι αυτό παρέμεινε για δύο χρόνια παραγνωρισμένο στην αποθήκη, μέχρι τελικά να δοκιμαστεί. Και πάλι όμως, παρ' όλο που η απόδοσή του κανονιού ήταν πολύ ικανοποιητική, οι στρατιωτικοί δεν το προτίμησαν.
Η ακμή
thumb|Το σήμα της εταιρείας [[Krupp, που είναι τρεις ενιαίοι τροχοί.]] Η μεγάλη επιτυχία πραγματοποιήθηκε με την ανακάλυψη του τρόπου παραγωγής του «ενιαίου τροχού» το 1852/53 και τον εφοδιασμό εταιρειών σιδηροδρόμου στην Αμερική. Οι δουλειές άρχισαν να πηγαίνουν για πρώτη φορά τόσο καλά, που στην δεκαετία του 1850 η εταιρεία έφτασε να απασχολεί 1.000 εργάτες.
Εξωτερικοί σύνδεσμοι
Κατηγορία:Γερμανοί επιχειρηματίες Κατηγορία:Γερμανοί εφευρέτες Κατηγορία:Γερμανοί βιομήχανοι
1733 Ζίλκε
Η Ζίλκε (Silke) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,66. Ανακαλύφθηκε το 1938 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη και της έδωσε το όνομα μιας εγγονής του, της Ζίλκε Νίκελ (Silke Nickel).
Φυσικά χαρακτηριστικά
Τα φυσικά χαρακτηριστικά της Ζίλκε είναι άγνωστα.
Εξωτερικοί σύνδεσμοι
Ζιλκε
Ισότοπα του χρυσού
Ο χρυσός (Au) έχει ένα σταθερό ισότοπο, 197Au, και 18 ραδιοϊσότοπα με σταθερότερο το 195Au που έχει χρόνο ημιζωής 186 μέρες.
Σημειώσεις
Κατηγορία:Χρυσός
χρυσος
Ζίννια
Η Ζίννια (Zinnia) είναι γένος φυτών της φυλής Ηλιανθίες στην οικογένεια Σύνθετα. Είναι ιθαγενή σε θαμνώδεις και ξηρούς λειμώνες σε μια περιοχή που εκτείνεται από τις Νοτιοδυτικές Ηνωμένες Πολιτείες έως τη Νότια Αμερική, με κέντρο ποικιλομορφίας στο Μεξικό. Τα μέλη του γένους είναι αξιοσημείωτα για τα μοναχικά λουλούδια τους που διαθέτουν ποικιλία φωτεινών χρωμάτων. Το όνομα του γένους τιμά τον Γερμανό κύριο βοτανολόγο Γιόχαν Γκότφριντ Τσιν (1727–59).
Περιγραφή
Οι ζίννιες είναι μονοετείς θάμνοι και υποθάμνοι ιθαγενείς κυρίως στη Βόρεια Αμερική, με λίγα είδη στη Νότια Αμερική. Τα περισσότερα είδη έχουν όρθιους μίσχους, αλλά μερικά έχουν απλώνουν τους μίσχους που σωρεύονται στην επιφάνεια του εδάφους. Συνήθως κυμαίνονται σε ύψος από 10 έως 100 cm. Τα φύλλα είναι αντίθετα και συνήθως χωρίς μίσχους (άμισχα), με σχήμα που κυμαίνεται από γραμμικό έως ωοειδές και χρώμα που κυμαίνεται από ανοιχτό έως μεσαίο πράσινο. Τα σύνθετα άνθη της Ζίννιας αποτελούνται από ακτίνες που περιβάλλουν δισκοανθίδες, οι οποίες μπορεί να έχουν διαφορετικό χρώμα από τις ακτίνες και να ωριμάζουν από την περιφέρεια προς τα μέσα. Τα λουλούδια έχουν ποικίλη εμφάνιση, από μια ενιαία σειρά πετάλων έως σχήμα θόλου. Οι ζίννιες μπορεί να είναι λευκές, κιτρινοπράσινες, κίτρινες, πορτοκαλί, κόκκινες, μοβ ή λιλά.
Καλλιέργεια
Οι ζίννιες είναι εύκολο να αναπτυχθούν με πιθανές εντυπωσιακές ανθοφορίες με έντονο χρώμα. Τα πέταλά τους μπορούν να πάρουν διαφορετικές μορφές όπως μονή σειρά με ορατό κέντρο, πολυάριθμες σειρές με κέντρο που δεν είναι ορατό και πέταλα που βρίσκονται κάπου ενδιάμεσα με πολλές σειρές αλλά ορατά κέντρα. Τα άνθη τους μπορούν επίσης να πάρουν διάφορα σχήματα.
Οι ζίννιες είναι ετήσιο φυτό που κατά προτίμηση αναπτύσσεται επί τόπου από σπόρους, καθώς δεν τους αρέσει να μεταφυτεύονται. Όπως και οι μαργαρίτες, οι ζίννιες προτιμούν να έχουν πλήρες ηλιακό φως και αρκετό νερό. Στις προτιμώμενες συνθήκες θα αναπτυχθούν γρήγορα αλλά είναι ευαίσθητες στον παγετό και ως εκ τούτου θα πεθάνουν μετά τον πρώτο παγετό του φθινοπώρου. Οι ζίννιες επωφελούνται από τη απομάκρυνση των παλιών ανθών για να ενθαρρύνουν την περαιτέρω ανθοφορία.
Πέρα από τη γη
μικρογραφία| Ένα λουλούδι ζίννιας ανθίζει μέσα στον θόλο του [[Διεθνής Διαστημικός Σταθμός|Διεθνούς Διαστημικού Σταθμού, έχοντας φυτρώσει και αναπτυχθεί στη μικροβαρύτητα.]] Πειράματα στον Διεθνή Διαστημικό Σταθμό έχει αποδείξει την ικανότητα των ζίννιων να αναπτύσσονται και να ανθίζουν σε ένα περιβάλλον χωρίς βάρος.
Είδη
Η Zinnia elegans, γνωστή και ως Zinnia violacea, είναι το πιο οικείο είδος, με καταγωγή από τις θερμές περιοχές του Μεξικού και είναι ένα φυτό θερμού-ζεστού κλίματος. Τα φύλλα του έχουν σχήμα λόγχης και έχουν υφή γυαλόχαρτου και το ύψος κυμαίνεται από 15 cm έως 1 μέτρο.
Οι ζίννιες φαίνεται να είναι το αγαπημένο λουλούδι των πεταλούδων καθώς και των κολιμπρί, και πολλοί κηπουροί προσθέτουν ζίνιες ειδικά για να τις προσελκύσουν.
Χρήσεις
Οι ζίννιες είναι δημοφιλή λουλούδια κήπου επειδή διατίθενται σε μεγάλη γκάμα χρωμάτων και σχημάτων λουλουδιών και μπορούν να αντέξουν τις καυτές θερμοκρασίες του καλοκαιριού και είναι εύκολο να αναπτυχθούν από σπόρους. Καλλιεργούνται σε γόνιμο, πλούσιο σε χούμο και καλά στραγγιζόμενο έδαφος, σε περιοχή με ηλιοφάνεια. Θα ξανααναπτύσσονται από σπόρο κάθε χρόνο. Πάνω από 100 ποικιλίες έχουν παραχθεί από τότε που ξεκίνησε η επιλεκτική αναπαραγωγή τον 19ο αιώνα.
Η Zinnia peruviana εισήχθη στην Ευρώπη στις αρχές του 1700. Γύρω στο 1790 Z. elegans (Zinnia violacea) εισήχθη και αυτά τα φυτά είχαν μια ενιαία σειρά από ανθοδέσμες ακτίνων που ήταν βιολετί. Το 1829, κόκκινα ανθοφόρα φυτά ήταν διαθέσιμα με το όνομα «Coccinea». Οι τύποι διπλής ανθοφορίας ήταν διαθέσιμοι το 1858, προερχόμενοι από την Ινδία, και ήταν σε μια σειρά χρωμάτων, συμπεριλαμβανομένων των αποχρώσεων του κόκκινου, του τριαντάφυλλου, του μωβ, του πορτοκαλί, του μπουφ και του τριαντάφυλλου. Με τον καιρό, έφτασαν να αντιπροσωπεύουν τη σκέψη των απόντων φίλων στη γλώσσα των λουλουδιών.
Ορισμένα είδη ζίννιας είναι δημοφιλή ανθοφόρα φυτά και τα μεσοειδικά υβρίδια γίνονται όλο και πιο κοινά. Οι ποικίλες συνήθειές τους επιτρέπουν τη χρήση σε πολλά μέρη ενός κήπου και η τάση τους να προσελκύουν πεταλούδες και κολίμπρι θεωρείται επιθυμητή.
Μερικές ζίνιες είναι βρώσιμες.
Παραπομπές
Κατηγορία:Αστεροειδή Κατηγορία:Καλλωπιστικά φυτά Κατηγορία:Χλωρίδα του Μεξικού
67 (αριθμός)
Το 67 (εξήντα επτά) είναι ο φυσικός αριθμός που βρίσκεται μετά από το 66 και πριν από το 68. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 67 συμβολίζεται ως LXVII στο ρωμαϊκό σύστημα αρίθμησης και ως ΞΖ´ στο ελληνικό σύστημα αρίθμησης.
Εξωτερικοί σύνδεσμοι
67
Κολωνίδες
Οι Κολωνίδες ήταν αρχαία ελληνική πόλη χτισμένη στην περιοχή κοντά στα Βουνάρια και στο πρώην χωριό Καστέλλια της Μεσσηνίας, το οποίο καταστράφηκε το 1886 από σεισμό. Το 1887 δημιουργήθηκε σε κοντινή απόσταση, στην τοποθεσία Καντιάνικα, ο οικισμός Νέα Κορώνη, με σύγχρονο ρυμοτομικό σχέδιο και οι κάτοικοι από τα Καστέλλια εγκαταστάθηκαν εκεί.
Ιστορία
Τις Κολωνίδες τις ίδρυσε μετά από χρησμό, ο βασιλιάς Κόλαινος της αρχαίας Αθήνας, κοντά στην Κορώνη, σημερινό Πεταλίδι και τον οδήγησε σε αυτή την αποικία, το πτηνό κόρυδος.
Τοποθεσία
Η πιθανότερη θέση των αρχαίων Κολωνίδων, είναι οι τοποθεσίες των Βουναρίων και της Νέας Κορώνης, οι οποίες βρίσκονται πάνω σε λοφίσκους και κοντά στη θάλασσα. Επίσης κοντά στα Βουνάρια, βρέθηκαν τάφοι με πολλά αγγεία. Σύμφωνα με μελετητές, οι αρχαίες Κολωνίδες βρίσκονταν στο λόφο Στυλιανόπουλο, κοντά στη Νέα Κορώνη.
Πηγές
Κατηγορία:Πόλεις της αρχαίας Μεσσηνίας Κατηγορία:Κορώνη
Τσβίνγκερ
Το Τσβίνγκερ (Der Dresdner Zwinger) είναι ανάκτορο στη Δρέσδη (γερμ. Dresden) της Γερμανίας, ένα από τα αριστουργήματα της μπαρόκ αρχιτεκτονικής στην Ευρώπη.
Ιστορία και αρχιτεκτονική
Το Τσβίνγκερ οικοδομήθηκε από τον Αύγουστο Β' τον Ισχυρό (August II. der Starke, 1670 - 1733), εκλέκτορα της Σαξωνίας, ο οποίος επιδίωκε να ανεγείρει ένα μεγαλοπρεπές ανάκτορο στα πρότυπα των Γάλλων βασιλέων στις Βερσαλλίες.
Το ανάκτορο Τσβίνγκερ σχεδιάστηκε από τον αρχιτέκτονα της Αυλής Ματέους Ντάνιελ Πέπελμαν (Matthaeus Daniel Poeppelmann, 1662 - 1736) και ανοικοδομήθηκε σταδιακά από το 1710 ως το 1728. Οι διακοσμήσεις των γλυπτών είναι του Μπαλτάσαρ Περμόσερ (Balthasar Permoser). Τα επίσημα εγκαίνια του ανακτόρου έγιναν το 1719, με την ευκαιρία των γάμων του πρίγκιπα Φρειδερίκου Αυγούστου (Friedrich August, μετέπειτα Φρειδερίκος Αυγούστος Β' της Σαξονίας και, ως βασιλιάς της Πολωνίας, Αύγουστος Γ΄, 1696 - 1763) με την κόρη του αυτοκράτορα των Αψβούργων Ιωσήφ Α', την αρχιδούκισσα Μαρία Ιωσηφίνα (Maria Josepha).
Το Τσβίνγκερ συμπληρώθηκε στα 1847 - 1855 με την προσθήκη της νεοκλασικής πτέρυγας του ανακτόρου σε σχέδια του αρχιτέκτονα Γκότφριντ Ζέμπερ (Gottfried Semper, 1803 - 1879), ο οποίος σχεδίασε και την παρακείμενη Όπερα της Δρέσδης (Semperoper Dresden). Το πιο εντυπωσιακό κτίσμα του ανακτόρου είναι αναμφίβολα η περίτεχνη "Πύλη του Στέμματος" (Kronentor).